**1.ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

 **2. ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 20/04/2022**

 **Αριθμ. Πρωτ.: 6451**

**ΑΠΟΣΠΑΣΜΑ**

**Από το πρακτικό της αριθμ. 13ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 109**

 **Έγκριση παράτασης προθεσμίας περαίωσης εργασιών του έργου :**

 **<< ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ, ΑΝΔΡΕΑΔΑΚΗ ΚΑΙ**

 **ΕΛ. ΓΟΝΗ >>.**

 Στη Λιβαδειά σήμερα 18η Απριλίου 2022 ημέρα Δευτέρα & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  με τηλεδιάσκεψη ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 6174/14-04-2022 έγγραφη πρόσκληση του Προέδρου της (Δημάρχου Λεβαδέων).

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα οκτώ (8) , ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1.Μπράλιος Νικόλαος

2. Μητάς Αλέξανδρος

3. Καλογρηάς Αθανάσιος ΄ (Αν και είχε νόμιμα προσκληθεί)

4. Σαγιάννης Μιχαήλ

5. Μερτζάνης Κωνσταντίνος

6.Καπλάνης Κωνσταντίνος

7. Πούλος Ευάγγελος

8.Καραμάνης Δημήτριος

 Εισηγούμενος το 9ο θέμα της ημερήσιας διάταξης έθεσε υπόψη των μελών το με αριθμ. πρωτ. 6091/13-04-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*Έχοντας υπόψη :*

 *Για την εκτέλεση του έργου συντάχθηκε η μελέτη με αριθμό 54/2020 προϋπολογισμού δαπάνης 400.000,00 €, από την Τεχνική Υπηρεσία του Δήμου Λεβαδέων.*

1. *Με την υπ’ αριθμόν 6 / 2021 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου: " ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ, ΑΝΔΡΕΑΔΑΚΗ ΚΑΙ ΕΛ. ΓΟΝΗ " .*
2. *Με την υπ’ αριθμόν 48 / 2021 απόφαση της Οικονομικής Επιτροπής εγκρίθηκε το από 13-12-2016 πρακτικό του Διαγωνισμού .*
3. *Με την υπ’ αριθμόν 109/2021 (ΑΔΑ: 6Υ2ΡΩΛΗ-ΘΚΓ) Απόφαση της Οικονομικής Επιτροπής του Δήμου Λεβαδέων, έγινε κατακύρωση της σύμβασης*
4. *Η σύμβαση του έργου συνολικού ποσού 253866,08 € με Φ.Π.Α. υπεγράφη στις 24-06-2021.*
5. *Η συνολική προθεσμία του έργου ήταν δέκα (10 ) μήνες, ήτοι λήξη εκτέλεσης αυτού 24/04/2022.*

 *Σύμφωνα με το εγκεκριμένο χρονοδιάγραμμα εργασιών οι εργασίες κατασκευής του έργου ξεκίνησαν εμπρόθεσμα .*

*Η Διευθύνουσα Υπηρεσία έχοντας υπόψη :*

* *Το υπ΄αριθμ. 23903/21.12.2021 έγγραφο Της υπηρεσίας περί αναστολής εργασιών 20 ημερών λόγω Χριστουγεννιάτικων εορταστικών εκδηλώσεων*
* *Το υπ΄αριθμ. 4017/14.03.2022 έγγραφο του αναδόχου με θέμα Αίτηση Παράτασης Σύμβασης όπου αναλυτικά αναφέρει:*

 *«Σας υποβάλλουμε αίτηση παράτασης της σύμβασης με αριθμό πρωτοκόλλου 11650/24-06-2021 που αφορά το έργο :   << ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ , ΑΝΔΡΕΑΔΑΚΗ ΚΑΙ ΕΛ.ΓΟΝΗ >>  λόγω:*

*Α) αδυναμίας εκτέλεσης εργασιών που οφείλεται σε δυσμενείς καιρικές συνθήκες ( κακοκαιρία Ελπίδα με σπάνια για τη χώρα μας χιονόπτωση, κακοκαιρία Φίλιππος με εκ νέου χιονόπτωση, παγετός που προηγήθηκε και ακολούθησε αυτές τις κακοκαιρίες, καθώς και πολλές ημέρες βροχής)*

*Β) αναστολή εργασιών για 20 μέρες, σύμφωνα με το υπ΄αριθμό πρωτοκόλλου 23903/21-12-2021 έγγραφο του Δήμου, λόγω Χριστουγεννιάτικων εορταστικών εκδηλώσεων.*

*Ως εκ τούτου, ζητάμε νέα προθεσμία περαίωσης εργασιών έως τις 24-06-2022 για όλες τις εργασίες.»*

* *Το υπ΄αριθμ. 1953/12.04.2022 έγγραφο του Υπουργείου Ανάπτυξης και Επενδύσεων με το οποίο διατυπώνεται θετική γνώμη για την παράταση της σύμβασης έως την 24.06.2022*
* *Το γεγονός ότι δεν ήταν δυνατή η απρόσκοπτη εκτέλεση των εργασιών του έργου λόγω δυσμενών καιρικών συνθηκών .*

*προτείνει να δοθεί παράταση προθεσμίας περαίωσης εργασιών του έργου :*

 *« ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ, ΑΝΔΡΕΑΔΑΚΗ ΚΑΙ ΕΛ. ΓΟΝΗ» για 2 μήνες δηλαδή έως την 24.06.2022*

*Με βάση τα ανωτέρω καλείται η Οικονομική Επιτροπή να αποφασίσει την έγκριση παράτασης του συμβατικού χρόνου εκτέλεσης του ανωτέρου έργου έως την 24.06.2022 .*

 Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

 Ν.3852/2010

- Το με αριθ. πρωτ. 6091/13-04-2022 έγγραφο της Διεύθυνσης Τεχνικών Υπηρεσιών, που είχε διανεμηθεί

- το υπ αριθμό πρωτ. 4017/14.03.2022 αίτημα του αναδόχου

- Το υπ΄αριθμ. 1953/12.04.2022 έγγραφο του Υπουργείου Ανάπτυξης και Επενδύσεων

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

1. Εγκρίνει την παράταση του συμβατικού χρόνου εκτέλεσης της δημόσιας σύμβασης :
2. « ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ, ΑΝΔΡΕΑΔΑΚΗ ΚΑΙ ΕΛ. ΓΟΝΗ» , για δύο μήνες ήτοι έως την 24.06.2022, για τους λόγους που αναγράφονται στο εισηγητικό μέρος της παρούσας.

**Η απόφαση πήρε αριθμό 109/2022.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 20 -04-2022

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

 ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Πούλος Ευάγγελος

7.Καραμάνης Δημήτριος